Obavijest roditeljima i učenicima koji koriste **PILOT –projekt HŽ-a**

Obzirom da je Vlada RH na sjednici od 23. rujna 2021. donijela Zaključak o uvođenju pilot-projekt besplatnoga javnog željezničkog prijevoza djece i učenika osnovnih i srednjih škola na području RH, zbog sve češćih upita skrećemo pozornost na **točku II. Odluke o kriterijima i načinu financiranja troškova javnog prijevoza redovitih učenika srednjih škola za školsku godinu 2021./2022.**

II.

Učenik koji je u školskoj godini 2021./2022. upisao i redovito pohađa srednju školu na području Republike Hrvatske, ostvaruje pravo na sufinanciranje 75% troškova međumjesnoga javnog prijevoza ako:

– kupuje mjesečnu kartu za korištenje sredstava redovitoga javnog prijevoza (autobus i vlak);

– udaljenost od adrese u mjestu prebivališta, odnosno boravišta učenika do adrese u mjestu škole iznosi više od pet kilometara.

**Pravo sufinanciranja troškova javnoga prijevoza prema kriterijima iz stavka 1. ove točke ne ostvaruje učenik:**

– koji je smješten u učeničkome domu koji se nalazi u istome mjestu njegova školovanja;

**– kojemu se troškovi prijevoza u cjelini financiraju iz drugih izvora (učenik koji ima prebivalište na otocima, programi jedinica lokalne i područne (regionalne) samouprave i dr.).**

**Kako se sredstva za Pilot projekt HŽ-a izdvajaju iz proračuna Ministarstva mora, prometa i infrastrukture, učenici koji koriste financiranje po osnovi Pilot projekta, ne ostvaruju pravo prema Odluci o kriterijima i načinu financiranja troškova javnog prijevoza redovitih učenika srednjih škola za školsku godinu 2021./2022.**

Sukladno navedeno učenicima **se** **neće izdavati potvrde po obje osnove.**

Obavijest roditeljima i učenicima koji koriste prijevoz Autotransa:

U svezi učestalih pitanja roditelja učenika srednjoškolaca  i srednjih škola  u svezi mogućeg smanjenja cijene mjesečne učeničke karte radi nekorištenja mjesečne usluge prijevoza (samoizolacija, bolesti učenika) upućenih prema prijevozniku Autotrans d.d Cres, prijevoznik je dostavio odgovor o odobravanju popusta srednjoškolcima za studeni 2021.  u iznosu od 50% dijela vozne karte koji sami financiraju (odgovor niže dole):

S obzirom na konfuznu situaciju u ova dva mjeseca Uprava Društva je odlučila da mjesec studeni odobri korisnicima srednjoškolcima popust u iznosu od 50% dijela vozne karte koji sami financiraju.

Za ostalo stojimo na raspolaganju.

S poštovanjem

**Marino Hlača**

Koordinator Sektora putničkog prometa